**Markus Alexej Persson** (lempinimeltään "**Notch**", s. 1. kesäkuuta 1979) on ruotsalainen entinen peliohjelmoija ja Mojang AB -yhtiön perustaja. Hänet tunnetaan parhaiten *Minecraft*-hiekkalaatikkopelistä, joka on myynyt yli 200 miljoonaa kappaletta. Hän on kehittänyt myös muita pelejä kuin *Minecraftin*, esimerkiksi *Metagunin*. Persson myi Mojang AB:n 2,5 miljardilla dollarilla Microsoftille. Hän nettosi Mojangin 70% osuudestaan noin 1,75 miljardia dollaria.

Pelit
-----

### *Minecraft*

*Pääartikkeli: Minecraft*
Perssonin suosituin peli, *Minecraft*, on myynyt yli 200 miljoonaa kappaletta ja pelin kotisivuille on rekisteröitynyt yli 43 miljoonaa käyttäjää. Pelin alpha-versio julkaistiin 10. toukokuuta 2009. *Minecraftin* oli määrä ilmestyä 11. marraskuuta 2011, mutta Notch ilmoitti blogissaan, että päivämäärä saattaa vaihtua useiden samalle päivämäärälle ilmestyvien pelien takia, ja koska päivämäärä oli varattu täyteen. *Minecraft* julkaistiin lopulta 18. marraskuuta 2011 Microsoft Windowsille ja 9. toukokuuta 2012 Xbox 360:lle.

### *Scrolls*

Bethesda Softworks haastoi Perssonin oikeuteen kyseisen nimen käytöstä, koska Bethesda omistaa *The Elder Scrolls* -pelisarjan nimen. Notch ilmoitti asiasta blogissaan. Persson ja Bethesda Softworks saavuttivat asiassa sovinnon. Mojang saa kehittää pelin lisäosineen nimellä *Scrolls*, mutta ei saa käyttää sitä mahdollisissa jatko-osissa.

### *Prelude of the Chambered*

*Prelude of the Chambered* on Perssonin tekemä peli, jossa pelaajan on tarkoitus paeta saarelta. Notch teki pelin Ludum Dare -tapahtumassa 48 tunnissa.

Pelaaja aloittaa vankilasta. Pelihahmon sellistä löytyy ilman työkaluja mureneva seinän kohta, josta pelaaja pääsee tutkimaan saarta. Pelaajan täytyy löytää neljä avainta, joilla pääsee pakoon saarelta. Avaimia varten pelaajan pitää kerätä esineitä ja taistella pomovastuksia vastaan.

### *0x10c*

Notch ilmoitti Mojangin tekevän uutta science fiction -peliä. Pelialueena toimii avaruus, ja pelaaja pääsee muun muassa käskyttämään aluksen tietokonetta konekielellä.

### Muut pelit

Notch on tehnyt myös paljon pieniä pelejä, kuten puhelimelle tarkoitetun *Minicraft*-nimisen pelin, joka on *Minecraftin* kaltainen, mutta siinä on yksinkertaisemmat grafiikat ja vähemmän ominaisuuksia.

Yksityiselämä
-------------

Markus Perssonin äiti Ritva on suomalainen, mutta Markus osaa vain muutaman sanan suomea. Joulukuussa 2014 Persson hankki Beverly Hillsistä, Kaliforniasta asunnon 70 miljoonalla dollarilla.

Persson oli naimisissa Elin Zetterstrandin kanssa, mutta heidän avioliittonsa kesti vain vähän yli vuoden. Heillä on yksi tytär.

Lähteet
-------

1. ↑
2. ↑   (Arkistoitu – Internet Archive)
3. ↑
4. ↑
5. ↑   (Arkistoitu – Internet Archive)
6. ↑  Markus Persson | Wired Magazine | Wired.com *web.archive.org*.  3.3.2012.  Arkistoitu 3.3.2012. Viitattu 28.5.2023.
7. ↑  Book Excerpt: How Minecraft Creator Markus Persson Almost Took a Job at Valve *AllThingsD*. Viitattu 28.5.2023. (englanniksi)
8. ↑
9. ↑  The whining billionaire who says being rich is sheer hell: Inside the life that Minecraft founder Markus Persson says has been ruined by too much money, Mail Online


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Puola
* Ruotsi

 |
|  |
| Taiteenala | 
* MusicBrainz
	+ 2
* Museum of Modern Art

 |

 |